Faida za kilimo

FAIDA ZA KILIMO 
Kilimo ni muhimu sana katika nchi yetu ya Kenya. Uchumi wa taifa letu unategemea sana kilimo ili kuimarika. 
Faida ya kwanza ya kilimo ni kutupa chakula. Mimea inayopandwa na wakulima hutupa chakula ni kama vile mahindi, maharagwe, mihogo, mboga na hata miti ya matunda. Chakula hiki huwasaidia wengi kupata afya njema. 
Kupitia kilimo, watu wengi wameweza kupata ajira. Wakulima huweza kuajiriwa ili kusaidia shambani katika kupanda au kupalilia mimea. Wengi pia huweza kujiajiri kwa sababu ya kilimo. Mfano ni mchuuzi wa matunda na mboga.
Wakulima pia huweza kuuza mimea yao katika nchi za kimataifa. Bidhaa hizi zinapouzwa katika nchi za kigeni, basi nchi yetu huweza kupata fedha za kigeni na hivyo basi kuimarisha uchumi wetu. Pia, wakulima hutozwa ushuru na serikali na hivyo kusaidia katika kuimarisha uchumi.
Kilimo pia kimesaidia kuimarisha miundo msingi nchini. Barabara zimeweza kujengwa ili kusaidia katika usafirishaji wa bidhaa kutoka shambani hadi sokoni.